На основу члана 32. став 1. тачка 6. Закона о локалној самоуправи ("Службени гласник РС" број 129/2007, 83/2014 – др.закон, 101/2016 – др.закон и 47/2018) и члана 40. став 1 тачка 6. Статута општине Медвеђа (''Сл.гласник града Лесковца''', број 9/2019), Скупштина општине Медвеђа на седници започетој 17. јуна 2019. године, доноси

О Д Л У К У

О ИЗМЕНИ И ДОПУНИ ОДЛУКЕ О ПРАВИМА И УСЛУГАМА

 У ОБЛАСТИ СОЦИЈАЛНЕ ЗАШТИТЕ НА ТЕРИТОРИЈИ ОПШТИНЕ МЕДВЕЂА

Члан 1.

 У Одлуци о правима и услугама у области социјалне заштите на територији општине Медвеђа (''Службени гласник града Лесковца'', број: 37/16) , мења се члан 34а и гласи: ''У случају поремећаја међумесног линијског превоза путника на релацији Медвеђа-Лебане, односно укидања полазака у терминима који обезбеђују благовремен долазак и одлазак из школе редовних ученика са пребивалиштем у општини Медвеђа који похађају средње школе у Лебану, општина Медвеђа ће преузети финансирање посебног линијског превоза за наведене ученике на релацији Медвеђа-Лебане све до успостављања редовног линијског превоза који би омогућио несметано присуство ученика настави.

 Обавезује се Центар за социјални рад Медвеђа да у случају наступања чињенице из предходног става закључи уговор о обављању посебног линијског превоза ученика средње школе на релацији Медвеђа-Лебане.

 Обавезује се Одељење за Привреду и финансије да пренесе средства на име уговорених обавеза Центру за социјални рад Медвеђа.''

 Члан 2.

 Ова Одлука ступа на снагу осмог дана од дана објављивања у „Службеном гласнику града Лесковца“.

 СКУПШТИНА ОПШТИНЕ МЕДВЕЂА

06Број:06-25/2019/9 од 19. јуна 2019. године

 ПРЕДСЕДНИК СКУПШТИНЕ,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Милан Стевановић, струк. менаџ.